แรงขายทำกำไร “พลังงาน-แบงก์” กด SET ปิดเช้าลบ 4 จุด
SET ปิดลบ 4 จุด รับแรงขาย “กลุ่มพลังงาน-แบงก์” กดดัน รวมถึงยังไม่มีปัจจัยใหม่เข้ามาหนุน ช่วงบ่ายคาดแกว่งพักตัว ในกรอบแนวรับ 1,545 จุด และแนวต้าน 1,560 จุด
SET ปิดลบ 4 จุด รับแรงขาย “กลุ่มพลังงาน-แบงก์” กดดัน รวมถึงยังไม่มีปัจจัยใหม่เข้ามาหนุน ช่วงบ่ายคาดแกว่งพักตัว ในกรอบแนวรับ 1,545 จุด และแนวต้าน 1,560 จุด
20 มิ.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าที่ผ่านมาปรับตัวลง ตามตลาดหุ้นอื่นในภูมิภาคเอเชียที่เคลื่อนไหวอยู่ในแดนลบเป็นส่วนใหญ่ จากอัตราเงินเฟ้อที่เร่งตัวขึ้น ส่งผลให้นักลงทุนคาดการณ์ว่าธนาคารกลางสหรัฐ (เฟด) อาจเดินหน้าเร่งปรับขึ้นอัตราดอกเบี้ยนโยบายในเชิงรุก สร้างแรงกดดันต่อเศรษฐกิจ
ขณะเดียวกันราคาน้ำมันดิบในตลาดโลกวันนี้ก็ปรับตัวลง 5-6% ทำให้กดดันต่อหุ้นกลุ่มพลังงาน และหุ้นกลุ่มธนาคารพาณิชย์ ก็โดนแรงขายทำกำไรหลังก่อนหน้านี้ปรับตัวขึ้นไปมากพอสมควร อีกทั้งยังไม่มีปัจจัยบวกใหม่เข้ามาหนุนด้วย แนวโน้มช่วงบ่าย คาดว่าตลาดฯ น่าจะแกว่งพักตัว โดยให้แนวรับที่ 1,545 จุด และแนวต้านที่ 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,637.37 ล้านบาท ปิดที่ 102.50 บาท ลดลง 3.50 บาท
PTTEP มูลค่าการซื้อขาย 1,587.63 ล้านบาท ปิดที่ 157.00 บาท ลดลง 5.50 บาท
KBANK มูลค่าการซื้อขาย 1,256.74 ล้านบาท ปิดที่ 148.50 บาท ลดลง 1.50 บาท
CPALL มูลค่าการซื้อขาย 958.94 ล้านบาท ปิดที่ 60.25 บาท เพิ่มขึ้น 0.25 บาท
JAS มูลค่าการซื้อขาย 849.70 ล้านบาท ปิดที่ 3.70 บาท ราคาไม่เปลี่ยนแปลง